КъБР-м и Iэтащхьэм и Администрацэм и къулыкъущIэхэр ягъэмащIэ
Къэбэрдей-Балъкъэрым и Iэтащхьэм и къалэнхэр пIалъэкIэ зыгъэзащIэ КIуэкIуэ Юрий Iэ щIидзащ республикэм и Iэтащхьэм и Администрацэм и унафэщI лэжьакIуэхэр цIыху 39-кIэ гъэмэщIэным теухуауэ. Абыхэм я процент 60-м нэблагъэр аппаратым и IэнатIэ зэмылIэужьыгъуэхэм я унафэщIщ.
Апхуэдэ Iуэхум и фIыгъэкIэ административнэ лъэпощхьэпохэр нэхъ мащIэ ящIыфыну, къулыкъущIэхэри нэхъ хэкъузауэ лажьэу хуежьэну щогугъ.
КъБР-м и Iэтащхьэмрэ Правительствэмрэ я пресс-IуэхущIапIэ.
